钦定古今图书集成/明伦汇编/皇极典/第253卷 > 书经 > 大禹谟
## 钦定古今图书集成/明伦汇编/皇极典/第253卷 > 书经 > 大禹谟

曰：“后克艰厥后，臣克艰厥臣。政乃乂，黎民敏德。”

〈蔡传〉“敏”，速也。“政无邪慝”，下民自然观感，速化于善矣。

又

罔违道以干百姓之誉，罔咈百姓以从己之欲。

又

禹曰：“于！帝念哉！德惟善政，政在养民。水、火、金、木、土、谷，
惟修正德；利用、厚生，惟和。九功惟叙，九叙惟歌。戒之
用休，董之用威，劝之以《九歌》，俾勿坏。”

〈蔡传〉德非徒善而已。惟当有以善其政。政非徒法而已，在乎有以养其民。《六府》三事，即养民之政也。

又

可爱非君，可畏非民。众非元后，何戴？后非众，罔与守
邦。

〈蔡传〉“可爱”非君乎？“可畏”非民乎。众非君则何以奉戴？君非民则谁与守邦。